जयपुर, पलपल इंडिया. राजस्थान पीसीसी सचिव जैनेन्द्र त्रिवेदी का कहना है कि- पीएम मोदी और सीएम राजे भविष्य में झूठे वादों के लिए याद किए जाएंगे! उनका कहना है कि देश की आजादी से जुडे़ राजनैतिक दल कांग्रेस की कमान अब युवा नेतृत्व के हाथ में है. केन्द्र स्तर पर राहुल गांधी तो प्रदेश स्तर पर सचिन पायलट की रीति-नीतियों और कार्यक्रमों को प्रभावी गति देने की टीम में शामिल प्रदेश कांग्रेस सचिव जैनेन्द्र त्रिवेदी पीसीसी का युवा ब्राह्मण चेहरा हैं जो अखिल भारतीय औदिच्य महासभा और राजस्थान ब्राह्मण महासभा में भी महत्वपूर्ण दायित्वों का निर्वहन कर रहे हैं.